Käisin lõunal ja hakkasin mõtlema veel numbritele.  Eve, Linda pidi ikkagi seitsmekümnendate NY kirjeldama, sest kui ta oli 46aastane 2003 (nagu sa ütled, ma ta  vanust ei mäletanud), siis järelikult pidi sünniaasta olema 1957.  Ta kirjeldas noorte näitlejate elu, ta oli mu mälu järgi abielus (või elas koos) lavastajaga. Ta oli ka üks neist tolle põlvkonna noortest kultuuritegijatest, kes käis nõukogude Eestis külas, ka sellest rääkis huvitavaid lugusid.  Kahjuks olin ta surmast nii suures leinas, et ei suutnudki seda lugu valmis kirjutada. Kassetid ta intervjuuga on vist siiani alles mu suures kassetikotis.